DE ANIMAL. HIST. IV. 5. 
i4y 
aeque in maioribus atque in minoribus. Nam et¬ 
iam ab initio statim parui ea habent. Alia genera 2 
duo, alterum spatangorum, alterum bryssorum: 
ii in alto degunt, atque infrequentiores sunt. Prae¬ 
terea echinometrae omnium maximae. Ad haec 
aliud genus pusillum, spinis magnis ac duris, gigni 
solitum in profundo multis orgyiis mari, quo ad 
vrinae destillationes vtuntur nonnulli. Ad Toro- 3 
nem echini sunt tum testis tum spinis atque etiam 
ouis albis: sed cum longiores ipsi, tum spinae 
breuiores, neque satis firmae, sed molliores. Ni¬ 
grae autem particulae, quae ori applicatae sunt, 
plures: eaeque vt ad exitus meatum copulatae, ita 
inter se disiunctae sunt: namque his echinus quasi 
disseptus et dispartitus est. Motu maxime et 
agili et frequenti monentur esculenti: cuius rei ar¬ 
gumentum praebent, quod aliquid semper spinis 
sublatum gerunt. Habent oua omnes, sed quidam 4 
minima et cibo inepta. Contigit autem a natura 
echinis, vt quod in ipsis caput dici solet itemque 
os ima in parte subtus habeant, excrementi autem 
exitum in suprema: idque euenit cum turbinatis 
omnibus tum patellis. Pascuntur enim ab humo: 
ergo os quidem ad pastionem inuersum fuit, ex¬ 
crementi exitus in summi calicis partibus coelum 
spectantibus. Habet autem echinus dentes quinque 5 
K 2 
